text: 
  Han spiller fem roller i succesforestillingen " Hamlet " på Betty 
  Nansen Teatret på Frederiksberg:
  
  Han er vagt, skuespiller, kaptajn, lig ( uden replikker ) og 
  Fortinbras.
  
  31/2 times forestilling seks gange om ugen, og pr. gang er der 
  omkring 100 kroner i lommen til ham selv.
  
  Henrik Fiig, 27, går på fjerde og sidste år på teaterskolen i 
  København, og hans engagement i " Hamlet " kan nærmest betragtes som 
  en slags praktikplads.
  
  Det er hans første rigtige teaterrolle.
  
  Henrik er fuld af energi, men optagelsen på teaterskolen blev 
  smertefuld for ham.
  
  " Jeg havde på det tidspunkt en kæreste, som jeg havde boet sammen 
  med i to år, men det forhold gik i vasken, da jeg begyndte på 
  skolen.
  
  Jeg blev forvirret, da alle mulighederne på skolen åbnede sig for mig
  . Der blev afprøvet en masse ting. Man skulle lære sig selv at 
  kende, og det var så tidskrævende, at det ikke gik med et parforhold
  . "
  
  
  
  